

12. september, 2017  
  
**Nordsjö lanserer Heart Wood som årets farge 2018**  
  
Etter ett års research av trender, forbrukeradferd og annen kunnskap, kan nå Nordsjös eksperter avsløre at det er fargen Heart Wood som blir Årets Farge i 2018.

Denne grå-beige, varme fargen med en mer ”voksen” rosa tone, som passer til naturtre og lær, skaper en følelse av deilig bekvemmelighet. Et etterlengtet valg for forbrukere som ønsker seg et omfavnende hjem.

Researchen for å få fram Heart Wood er blitt gjennomført av fargeteamet på Nordsjös globale Estetik Center sammen med en gruppe på 11 internasjonale eksperter. De fant en sterk og overgripende trend av forbrukere som vil forvandle sine hjem og gi dem et utrykk som er en slags retrett fra omverden.

"Når livet går raskere, er det på tide å klikke på pause", sier Heleen Van Gent, kreativ sjef ved selskapets globale Estetik Center. "Vårt hjem må være en plass der vi kan skru ned lyden, der vi kan verne om vår egen verden og lade batteriene. Farge kan spille en viktig rolle når det gjelder å håndtere balansen mellom utsiden og vår indre ro.”  
  
"Årets farge 2018 fanger virkelig øyeblikkets stemningsnivå. Heart Wood og dens fire komplementære paletter hjelper forbrukerne med å skape personlige og unike hjem med følelsen av sikkerhet, trygghet og omfavnelse. "  
  
**Gjør ditt hjem til din oase**  
Innsikt fra omfattende forskning rundt sosiale-, økonomiske- og designertrender, viser at vi lever i en verden av uforutsigbarhet, med tilgang til mer informasjon og flere valg enn noensinne. Nå er det på tide å gå tilbake til hjemmet, der vi kan skru ned tempoet og skjemme bort oss selv.  
  
Heart Wood-hjemmet er varmt og omfavnende. Det kombinerer myke nyanser av grå-rosa, blått og myk kakao, men kan også dras mot mer djerve nyanser som lilla. Dette hjemmet henter inspirasjon fra det naturlige treets taktile egenskaper og mykheten fra lær, materiale som forbrukerne ofte tar til seg i uforutsigbare tider. Fargene i Heart Wood-kolleksjonen er skapt for å gi oss mulighet til å stenge bråket ute, roe ned våre sinn og lade batteriene.  
  
Heart Wood og dens tilhørende fargepalett får du kjøpt hos Nordsjö-forhandlerne fra dags dato, i alle malingskvaliteter for alle bruksområder innendørs.   
  
Mer informasjon om Årets Farge -18, og tilhørende fargetrender for 2018, finner du på [www.nordsjo.no](http://www.nordsjo.no). Her finner du også din nærmeste butikk.

----------

For tilgang til pressebilder, kontakt Mette Dahl, trade marketing manager i Akzo Nobel Coatings AS:

E-mail: [mette.dahl@akzonobel.com](mailto:mette.dahl@akzonobel.com)

Mobil: 909 777 20

**Om Nordsjö** [*Nordsjö*](http://www.nordsjo.no)*-varemerket har sitt opphav i Nordström & Sjögren AB, som startet opp virksomheten allerede i 1903. I dag er Nordsjö et av Nordens ledende og mest nyskapende varemerker. Vi har et sterkt fokus på å utvikle og fremstille produkter som ivaretar miljøet – vår ambisjon er alltid å ligge ett steg i forkant av bestemmelser og krav i samfunnet. Ved anlegget i Sege utenfor Malmö, som er Nordens største, utvikler og fremstiller vi maling, lakk, sparkel og beis for både privatforbrukere og yrkesmalere. Nordsjö er en del av AkzoNobel-konsernet, en av verdens største malingsleverandører.*

